ตามหัวข้อเลยครับ
สวัสดีค่ะ เชื้อที่ก่อให้เกิดโรคหนองในแท้และหนองในเทียม จะพบอยู่ตามเยื่อเมือกบุผิว เช่น ที่ปากมดลูก มดลูก ท่อปัสสาวะ ทวารหนัก รวมถึงในปาก และลำคอ ดังนั้น หากน้ำอสุจิที่ออกมาจากท่อปัสสาวะของผู้ที่เป็นโรคอยู่ ก็จะมีเชื้อหนองในอยู่ และหากทานน้ำอสุจิเข้าไป ก็อาจทำให้ติดเชื้อโรคหนองในในลำคอได้สำหรับระยะฟักตัวของโรค คือตั้งแต่ได้รับเชื้อจนมีอาการนั้นไม่แน่นอน เนื่องจากอาการแสดงมีความแตกต่างกันได้มาก โดยส่วนใหญ่จะอยู่ที่ประมาณ 2 สัปดาห์ ผู้ที่รับเชื้อไปส่วนใหญ่จะไม่มีอาการหรือมีอาการน้อย เช่น ระคายคอ เจ็บคอ มีส่วนน้อยที่จะเกิดอาการอักเสบและเจ็บคอมาก มีคราบหนองในปาก ปากมีกลิ่น และอาจมีตอมน้ำเหลืองโตที่คอ รวมถึงมีไข้ขึ้น ทั้งนี้ในบางรายเชื้อที่คออาจแพร่ไปตามกระแสเลือด ทำให้เกิดโรคหนองในชนิดแพร่กระจายได้ด้วย โดยจะทำให้มีไข้ ปวดข้อ และผื่นตามผิวหนัง